CELEX: 32011D0416
Language: hu
Date: 2011-07-14 00:00:00
Title: 2011/416/EU: A Bizottság végrehajtási határozata ( 2011. július 14. ) az állatbetegségek és zoonózisok felszámolására és figyelemmel kísérésére irányuló egyes 2011. évi módosított programok jóváhagyásáról, valamint a 2010/712/EU határozatnak az említett határozattal jóváhagyott egyes programokhoz nyújtott uniós pénzügyi hozzájárulás tekintetében történő módosításáról (az értesítés a C(2011) 4993. számú dokumentummal történt)

15.7.2011   
            
            
               HU
            
            
               Az Európai Unió Hivatalos Lapja
            
            
               L 185/77
            
         A BIZOTTSÁG VÉGREHAJTÁSI HATÁROZATA
   (2011. július 14.)
   az állatbetegségek és zoonózisok felszámolására és figyelemmel kísérésére irányuló egyes 2011. évi módosított programok jóváhagyásáról, valamint a 2010/712/EU határozatnak az említett határozattal jóváhagyott egyes programokhoz nyújtott uniós pénzügyi hozzájárulás tekintetében történő módosításáról
   (az értesítés a C(2011) 4993. számú dokumentummal történt)
   (2011/416/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 27. cikke (5) és (6) bekezdésére,
   mivel:
   
               (1)
            
            
               A 2009/470/EK határozat megállapítja az egyes állatbetegségek és zoonózisok felszámolására, az ellenük való védekezésre és figyelemmel kísérésükre irányuló programokhoz nyújtott uniós pénzügyi hozzájárulásra irányadó eljárásokat.
            
         
               (2)
            
            
               Az egyes állatbetegségek és zoonózisok felszámolására, az ellenük való védekezésre és figyelemmel kísérésükre irányuló nemzeti programokra vonatkozó közösségi szempontok megállapításáról szóló, 2008. április 25-i 2008/341/EK bizottsági határozat (2) előírja, hogy ahhoz, hogy a tagállamok által benyújtott programokat uniós pénzügyi hozzájárulásra jóváhagyják, a programoknak legalább az említett határozat mellékletében megállapított szempontoknak meg kell felelniük.
            
         
               (3)
            
            
               A tagállamok által 2011-re és az azt követő évekre benyújtott, egyes állatbetegségek és zoonózisok felszámolására, az ellenük való védekezésre és figyelemmel kísérésükre irányuló éves és többéves programok, valamint az azokhoz nyújtott uniós pénzügyi hozzájárulás jóváhagyásáról szóló, 2010. november 23-i 2010/712/EU bizottsági határozat (3) jóváhagy egyes nemzeti programokat, és a tagállamok által benyújtott minden egyes programra vonatkozóan meghatározza a uniós pénzügyi hozzájárulás mértékét és maximális összegét.
            
         
               (4)
            
            
               Spanyolország módosított programot nyújtott be a kéknyelv-betegség figyelemmel kísérésére és felszámolására, kötelező vakcinázás bevezetésével a 8-as szerotípus ellen, egyes régiókban az említett betegség kitörését követően.
            
         
               (5)
            
            
               Szlovákia módosított vakcinázási programot nyújtott be a veszettség felszámolására, a csalétkek kihelyezési területének kiterjesztésével, a betegség Lengyelországgal határos területeken történt előfordulását követően.
            
         
               (6)
            
            
               Lengyelország és Finnország módosított programot nyújtott be a veszettség felszámolására orális vakcinázási tevékenység bevezetésével az Unióval szomszédos harmadik országok egyes területein, annak érdekében, hogy az Uniót megvédjék a veszettség fertőzött vadállatok által a közös határokon át történő újrabehurcolásától.
            
         
               (7)
            
            
               A Bizottság a Spanyolország, Lengyelország, Szlovákia és Finnország által benyújtott módosított programokat mind állat-egészségügyi, mind pénzügyi szempontból megvizsgálta. Megállapítást nyert, hogy a programok megfelelnek a vonatkozó uniós állat-egészségügyi jogszabályoknak, különösen a 2008/341/EK határozatban lefektetett kritériumoknak.
            
         
               (8)
            
            
               Ezért a Spanyolország, Lengyelország, Szlovákia és Finnország által benyújtott módosított programokat jóvá kell hagyni.
            
         
               (9)
            
            
               A 2010/712/EU határozat Szlovákia részére nyújtott uniós pénzügyi hozzájárulásról rendelkezik a tagállamban a veszettség felszámolására irányuló éves programban szereplő orális vakcinázási tevékenységekre, amelyeket a szomszédos harmadik országok határterületein hajtanak végre. Az említett határozat továbbá Litvánia részére nyújtott uniós pénzügyi hozzájárulásról rendelkezik a tagállamban a veszettség felszámolására irányuló többéves programban szereplő orális vakcinázási tevékenységekre, amelyeket a szomszédos harmadik országok határterületein hajtanak végre.
            
         
               (10)
            
            
               Ezért helyénvaló uniós pénzügyi hozzájárulásról rendelkezni a Lengyelországban és Finnországban a veszettség felszámolására irányuló programok azon részeire is, amelyeket az Unióval szomszédos harmadik országok határterületein hajtanak végre.
            
         
               (11)
            
            
               A Lengyelország és Finnország által benyújtott, a veszettség felszámolására irányuló módosított programok e határozat általi jóváhagyása befolyásolja a 2010/712/EU határozat által jóváhagyott, az említett tagállamok programjainak végrehajtásához szükséges összegeket. Ezért a Lengyelországban és Finnországban a veszettség felszámolására irányuló programokra nyújtott uniós pénzügyi hozzájárulás az említett határozatban szereplő maximális összegét ennek megfelelően ki kell igazítani.
            
         
               (12)
            
            
               A 2010/712/EU határozatot tehát ennek megfelelően módosítani kell.
            
         
               (13)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A Bizottság jóváhagyja a Spanyolország által a kéknyelv-betegség figyelemmel kísérésére és felszámolására irányuló, 2011. február 1-jén benyújtott módosított programot a 2011. január 1-jétől2011. december 31-ig terjedő időszakra.
   2. cikk
   A Bizottság jóváhagyja a Lengyelország által 2011. április 5-én, a Szlovákia által 2010. december 13-án és a Finnország által 2011. április 12-én benyújtott, a veszettség felszámolására irányuló módosított programokat a 2011. január 1-jétől2011. december 31-ig tartó időszakra.
   3. cikk
   A 2010/712/EU határozat 10. cikke a következőképpen módosul:
   
               1.
            
            
               A (2) bekezdés c) pontja helyébe a következő szöveg lép:
               
                           „c)
                        
                        
                           nem haladja meg az alábbi összegeket:
                           
                                       i.
                                    
                                    
                                       Bulgária esetében 1 800 000 EUR;
                                    
                                 
                                       ii.
                                    
                                    
                                       Észtország esetében 620 000 EUR;
                                    
                                 
                                       iii.
                                    
                                    
                                       Magyarország esetében 1 450 000 EUR;
                                    
                                 
                                       iv.
                                    
                                    
                                       Lengyelország esetében 7 110 000 EUR;
                                    
                                 
                                       v.
                                    
                                    
                                       Románia esetében 5 000 000 EUR;
                                    
                                 
                                       vi.
                                    
                                    
                                       Szlovákia esetében 700 000 EUR;
                                    
                                 
                                       vii.
                                    
                                    
                                       Finnország esetében 200 000 EUR.”
                                    
                                 
                     
         
               2.
            
            
               A (4) bekezdés helyébe a következő szöveg lép:
               „(4)   A (2) és a (3) bekezdéstől eltérve a lengyel, szlovák és finn programok azon részére vonatkozóan, amelynek végrehajtására az Unió területén kívül kerül sor, az uniós pénzügyi hozzájárulás:
               
                           a)
                        
                        
                           csak az orális vakcinák és csalétkek beszerzésének és kihelyezésének költségeire nyújtható;
                        
                     
                           b)
                        
                        
                           100 %-os arányban fedezi a költségeket; valamint
                        
                     
                           c)
                        
                        
                           nem haladja meg az alábbi összegeket:
                           
                                       i.
                                    
                                    
                                       Lengyelország esetében 630 000 EUR;
                                    
                                 
                                       ii.
                                    
                                    
                                       Szlovákia esetében 250 000 EUR;
                                    
                                 
                                       iii.
                                    
                                    
                                       Finnország esetében 65 000 EUR.”
                                    
                                 
                     
         4. cikk
   Ennek a határozatnak a tagállamok a címzettjei.
   
      Kelt Brüsszelben, 2011. július 14-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 155., 2009.6.18., 30. o.
   
      (2)  HL L 115., 2008.4.29., 44. o.
   
      (3)  HL L 309., 2010.11.25., 18. o.